open-index/open-wikipedia-markdown huggingface dataset:
Slaget om Moskva

**Slaget om Moskva** var eit slag mellom Sovjetunionen og Tyskland under den andre den andre verdskrigen som varte frå 2. oktober  1941 til 7. januar 1942. I oktober 1941 gjekk tyskarane i gang med ein forseinka offensiv for å ta Moskva. Det såg ei tid ut til at hovudstaden skulle bli oppgjeve, men sovjetarane vann att motet og stridsevnen. Den tyske offensiven rørte seg sakte framover, og store delar av oktober vart brukt på å overmanne sovjetiske styrkar i Vyazma-Bryansk-enklaven. Haustregnet gjorde jordvegane til gjørme, noko som førte til at den tyske hæren sette seg fast i søle. Då vinteren kom i midten av november, fraus gjørma, og framrykkinga heldt fram. på den tida hadde Georgi Zhukov organisert ei forsvarslinje utanfor Moskva. Tyske fortroppar kom fram til byen den 30. november, men var i dårleg form og hadde verken vinterklede eller -utstyr. Samstundes førebudde Zhukov ein motoffensiv. Nye reservar gjekk til åtak på dei utmatta tyskarane nord og sør for Moskva den 5. desember, medan luftborne troppar og partisanar gjekk til åtak bak dei tyske linjene. I januar var tyskarane drivne halvvegs attende til Smolensk.

## Kjelder
*Grant, R.G.: *Slag: kriger og store slag gjennom 5000 år*. Pegasus forlag a.s, 2007 ISBN 978-82-442-0024-0
Bega ved Tisza

**Bega** (rumensk *Bega*, serbisk *Begej* (Бегеј), tysk *Bega*, ungarsk *Béga*) er ei 254 km lang i Romania (178 km) og Serbia (76 km). Ho spring ut i Poiana Ruscă-fjella i Romania, ein del av Karpatane, og munnar ut i Tisza nær Titel i Vojvodina i Serbia.

## Elva i Romania
Elva startar der elvane Bega Luncanilor og Bega Poieni renn saman. Ved Coșava snur elva vestover og renn gjennom Făget, Balinț og Topolovățu Mic, der ho renn ut på dei låge Banatslettene. Slettene var ofte råka av flaum, så Begakanalen vart bygd for å hindre dette. Kanalen renn gjennom Timişoara og held fram sørvestover og inn i Serbia nær landsbyen Hetin.

## Elva i Serbia
Nær Jankov Most vert Begej ein del av den store Donau-Tisza-Donau-kanalen og snur sørover. Her mottar ho vatn frå Novi Begej. Her renn elva ut frå kanalen og snur vestover. Ved Zrenjanin snur ho sørover gjennom det gamle elvefaret til Tisa, og renn gjennom Ečka, Stajićevo og Perlez. Denne delen av elva er prega av myrområde og nokre av desse er omforma til fiskevatn, som Belo jezero og Ribnjak Ečka, den største i Serbia med eit areal på 25 km². Resten av våtmarksområde dannar den største myra i Serbia, Carska bara. Etter Begej renn ut frå dette området munnar ho ut i Tisa.

## Kjenneteikn

Elva har eit nedslagsfelt på 2&nbsp;878 km².

Dei kanaliserte delane av både Stari Begej og Novi Begej kan nyttast til skipsfart. Av busetnader langs Novi Begej finn ein Srpski Itebej, Novi Itebej, Torak og Žitište.

## Kjelder

* *Denne artikkelen bygger på «[[:en:Bega River (Tisza)|Bega River (Tisza)]]» frå , den 4. juli 2008.* 
** * oppgav desse kjeldene:*
*** *Mala Prosvetina Enciklopedija*, Third edition (1985); Prosveta; ISBN 86-07-00001-2
*** Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
*** Administrația Națională Apele Române - Cadastrul Apelor - București
*** Institutul de Meteorologie și Hidrologie - Rîurile României - București 1971
*** ICPA - Comune vulnerabile - Județul Timiș http://www.icpa.ro/comune_vulnerabile/Timis/Raport%20timis.pdf 
*** Trasee turistice - județul Timiș http://www.e-calauza.ro/index.php?afiseaza=trasee-turistice-timis
Arieș

**Arieș** (ungarsk *Aranyos*) er ei elv i Transilvania i Romania som renn gjennom fylka Alba og Cluj.

Ho har kjelda si i Bihorfjella, ein del av Apusenifjella. Arieș oppstår nær landsbyen Mihoiești der dei to elvane Arieșul Mare og Arieșul Mic renn saman. Elva har ei lengd på om lag 164&nbsp;km. Ho renn ut i Mureș nær landsbyen Gura Arieșului (*Székelykocsárd* på ungarsk), nær landsbyen Luduș (*Marosludas* på ungarsk).

Byane Câmpeni (*Topánfalva* på ungarsk), Baia de Arieș (*Aranyosbánya* på ungarsk), Turda (*Torda* på ungarsk) og Câmpia Turzii (*Aranyosgyéres* på ungarsk) ligg ved elva. Den øvre dalen, Țara Moților, er eit vakkert område og eit viktig gruveområde (Roșia Montană) med gull, sølv og uran.

Elva vart først nemnd i 1075 som Aranas.

## Kjelder

* *Denne artikkelen bygger på «[[:en:Arieș River (Mureș)|Arieș River (Mureș)]]» frå , den 4. juli 2008.* 
** * oppgav desse kjeldene:*
*** Administraţția Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București, 1972
*** Trasee turistice - Județul Alba http://www.e-calauza.ro/index.php?afiseaza=trasee-turistice-alba
*** Trasee turistice - județul Cluj http://www.harta-turistica.ro/map.php?ID=21
*** Kniezsa István- Erdély földrajzi nevei http://mek.oszk.hu/04700/04729/html/11.html
Bârzava

**Bârzava** (rumensk *Bârzava*, serbisk *Brzava* eller Брзава) er ei elv i Romania og Serbia. Bârzava er 166 km long og har eit nedslagsfelt på 1190 km² og munnar ut i Tamiš.

Namnet har slavisk opphav og tyder «den raske elva». 

## Romania
Bârzava har utspring i Semenicfjella i Dei transilvanske Alpane aust i Romania og aust for byen Anina. Elva renn nordaustover og gjennom byen Reșița. Ho renn frå Transilvania og ut på den lågtliggande sletta Banat. Her snur ho sørvestover. Frå Denta og til ho munnar ut i Tamiš er ho kanalisert. Etter landsyen Partoș dannar ho ein del av grensa mellom Romania og Serbia før ho renn inn i provinsen Vojvodina i Serbia. 

## Serbia
Brzava vert i Serbia ein del av det store kanalsystemet Donau-Tisza-Donau-kanalen. Ho munnar ut i Tamiš sør for landsbyen Botoš. Sjølv om elva her er karakterisert som ein kanal, kan ho ikkje nyttast til skipsfart. 

## Kjelder

**Denne artikkelen bygger på «[[:en:Bârzava River (Timiș)|Bârzava River (Timiș)]]» frå ,  den 4. juli 2008.* 
*** oppgav desse kjeldene:*
*** Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
*** *Atlas svijeta*, Fifth edition (1974); Jugoslavenski leksikografski zavod
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** Trasee turistice - județul Caraș http://www.e-calauza.ro/index.php?afiseaza=trasee-turistice-caras
*** Trasee turistice - județul Timiș http://www.e-calauza.ro/index.php?afiseaza=trasee-turistice-timis
Gabriel Rasch

**Ole Gabriel «Gabba» Rasch** () er ein tidlegare norsk syklist. 

Rasch vart noregsmeister i NM i landevegssykling i 2003, og nummer 2 i NM i 2001. I 2006 vann han Ringerike Grand Prix samanlagt, og i 2007 vann han ein etappe og samanlagt i Rhône-Alpes Isère Tour.

Den 2. august 2007 vart det kjent at han frå 2008-sesongen vart lagkamerat med Thor Hushovd i sykkellaget Crédit Agricole. Då Crédit Agricole vart lagd ned etter sesongen, fekk dei begge kontrakt med Cervélo TestTeam. Dette laget vart lagd ned før 2011-sesongen, men ein stor del av laget, både ryttarar og folk i hjelpeapparatet, blei innlemma i Garmin-Cervélo. I 2012 sykla Rasch for det franske laget FDJ-BigMat, før han blei lagkamerat med Edvald Boasson Hagen i Sky Procycling i 2013. Etter at han sykla sitt siste ritt som aktiv i Paris-Roubaix i april 2014, gjekk Rasch over i rollen som sportsdirektør i Sky.

Rasch har fem gonger tatt del i ein såkalla Grand Tour. Han sykla Vuelta a España (Spania rundt) i 2008 og 2009, og Giro d'Italia i 2010. I 2012 sykla han begge desse.
Han deltok i landevegsrittet under OL i Beijing i 2008.

## Lag
* 2002: Team Krone 
* 2003: Team Ringerike 
* 2003: Team Fakta (trainee)
* 2005: Team Sparebanken Vest 
* 2006: Team Maxbo Bianchi 
* 2007: Team Maxbo Bianchi 
* 2008: Crédit Agricole
* 2009: Cervélo TestTeam
* 2010: Cervélo TestTeam
* 2011: Garmin-Cervélo
* 2012: FDJ-BigMat
* 2013: Sky Procycling
* 2014: Team Sky (Som syklist fram til 13. april. Fortsette i laget som sportsdirektør etter dette.)

## Kjelder

*Gabriel Rasch – Profil hos Cycling Archives. Besøkt 26.09.2014.
Péter Lékó

**Péter Lékó** () er ein ungarsk sjakkspelar. Han var eit sjakk-vedunderbarn og blei Stormeister i sjakk i 1994, berre 14 år gamal. Han var den yngste som hadde oppnådd denne tittelen då. På Verdssjakkforbundet FIDE si ratingliste over dei høgast rata spelarane i verda ligg han på ein 10-plass pr 1. juli 2008 med ein rating på 2741.

I september - oktober 2004 spelte Lékó tvikamp om den såkalla klassiske verdsmeisterskapen i sjakk mot verdsmeisteren Vladimir Kramnik, Russland, i Brissago i Sveits. Kampen gjekk over 14 parti, og etter 13 parti leia Péter Lékó med 7-6. Men Kramnik vann det siste partiet, sluttresultatet vart uavgjort 7-7, og Kramnik kunne behalde tittelen etter dei reglane som var sett opp for tvikampen. 

## Sterke resultat
* 1995: 3. plass i Dortmund-turneringa i sjakk
* 1996: Vann VM for spelarar under 16 år
* 1999: 1. plass i Dortmund
* 2001: 3. plass i Dortmund
* 2002: 1. plass i Dortmund-turneringa i sjakk
*: Vann dermed etten til å utfordre Vladimir Kramnik om VM-tittelen
* 2003: 1. plass i Linares-turneringa i sjakk
* 2004: 2. plass i Corus sjakkturnering
* 2004: 2. plass i Linares
* 2004: Spelte uavgjort i VM-kamp mot Vladimir Kramnik
* 2005: 1. plass i Corus sjakkturnering
* 2008: 1. plass i Dortmund

## Bakgrunnsstoff
* Offisiell heimeside
* Ratingkort hos FIDE
* Offisiell heimeside for VM 2004 Kramnik mot Leko 
* Dannemann World Chess Championship 2004 Alle reportasjane frå Chessbase
* Lékó sine parti hos ChessGames.com
* VM 2005, 4.plass 
* 25 kritiske stillingar frå Lékó sine parti


* *Denne artikkelen bygger på «[[:nb:Peter Leko|Peter Leko]]» frå , den 4. juli 2008.*
Sulefamilien

**Suler** er ein familie, Sulidae, av sjøfuglar som stupdykkar etter fisk ved kystar og på ope hav. Dei varierer i lengd frå 60 til 85 cm og i vengespenn frå 141 cm til 174 cm. Vengene er lange, smale og skråstilte, halen er ganske lang og avsmalande, dei ytre stjertfjøra er kortare enn dei midtre. Flygemusklane er heller små og lasten på vengene vert høg. Det er kompensert av ei straumlinja, torpedoforma kroppsform.

Sulene har trauste bein og føter med symjehud mellom alle fire tærne. Somme artar har bein og symjehud i kraftfulle og lyse farger som fangar merksemd. Nebbet har klår farge, det er langt, rett, konisk og kraftig ved rota. Øvre del av nebbet kurvar nedover mot spissen og kan bevegast opp for å gripe over store bytte. Naseopningane vert lukka under dukk. Auga er framoverretta for å gje samsyn og til hjelp for å berekne avstandar.

Fjørdrakta har lys underside, raudfotsula kan ha lysebrun underside og mørkebrun overside. Sulene har ein gumpkjertel som skil ut eit voksfylt sekret som dei nyttar til å impregnere fjøra mot væte og skydde mot insekt. Generelt myter dei kontinuerleg for å oppretthalde normal flygeevne;  halefjøra vert skifta ut uregelbunden, medan vengefjøra skiftast ut etappevis slik at det alltid er somme gamle fjør att, og somme halvt utvaksne vengefjør samstundes som vengefjører vert felt.

## Artar
Suler i rekkjefølgje etter Clementslista versjon 6.9 frå august 2014 med norske namn etter *Norske navn på verdens fugler*.
;Slekt *[[Fugleslekta Sula|Sula]]*
* Maskesule, *Sula dactylatra*, Masked Booby, LC, Lesson, 1831
* Nazcasula, *Sula granti*, Nazca Booby, LC, Rothschild, 1902
* Blåfotsule, *Sula nebouxii*, Blue-footed Booby, LC, Milne-Edwards, 1882
* Humboldtsule, *Sula variegata*, Peruvian Booby, LC, Tschudi, 1843
* Brunsule, *Sula leucogaster*, Brown Booby, LC, Boddaert, 1783
* Raudfotsule, *Sula sula*, Red-footed Booby, LC, Linné, 1766

;Slekt *[[Papasula]]*
* Christmassule, *Papasula abbotti*, Abbott's Booby, EN, Ridgway, 1893

;Slekt *[[Morus]]*
* Havsule, *Morus bassanus*, Northern Gannet, LC, Linné, 1758
* Kappsule, *Morus capensis*, Cape Gannet, VU, Lichtenstein, 1823
* Australsule, *Morus serrator*, Australasian Gannet, LC, Gray, 1843

## Kjelder

**Family Sulidae* i del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. (Henta frå http://www.hbw.com/family/gannets-boobies-sulidae den 24. januar 2015)
### Referansar

## Bakgrunnsstoff
Gunnar Scott-Ruud

**Gunnar Scott-Ruud** () var ein norsk kartteiknar og kunstmålar. 

Scott-Ruud arbeidde ved Norges Geografiske Oppmåling medan han utdanna seg ved Statens håndverks- og kunstindustriskole. Han utdanna seg vidare ved Pola Gauguins malerskole i Kristiania, før han heldt fram utdanninga i Paris 1920-21 ved École des Beaux-Arts under Fernand Cormon samstundes som han fekk undervisning av Othon Friesz og André Lhote. 

I 1922 flytta han i lag med kona Marie til «Feierstua» (Feierbakken 7) i Son, til eit hus han ervde etter far sin. Året etter debuterte han på Høstutstillingen. Den fyrste separatutstillinga hadde han hos Blomqvist i 1927. 

Scott-Ruud er representert i Nasjonalgalleriet og i Bergen Billedgalleri. Han måla bilete med breie, faste strok, i ein forenkla, naturalistisk stil. Han brukte gjerne mørke jordfargar. 

## Bibliografi
* Axel Sømme og Gunnar Scott-Ruud 1946: *Atlas for folkeskolen*
* Klaus Gjøstein, Axel Haugen, Gunnar Scott-Ruud, Sigfrid Ørstad: *Katalog - malerier, tegninger, raderinger*, Kunstnernes Hus 1942

## Kjelder
* http://akershus.kulturnett.no/Historie/Kunstner/kunstnere/scott_ruud.html
* http://folk.uio.no/sveinen/Paris.pdf
Opera Software

**Opera Software ASA** () er eit børsnotert selskap som utviklar nettlesaren Opera for PC-ar, handhaldne maskinar (som f.eks. mobiltelefonar) og fleire andre plattformar. Opera Software ASA blei børsnotert ved Oslo Børs i 2004. Selskapet har ein market cap på 1,8 milliardar kroner. Gründer og dagleg leiar Jon Stephenson von Tetzchner er største aksjonær.

Nettlesaren er verdast tredje mest populære. Den er kjend for å vere liten og rask, og for å følgje industristandardane. Opera Software samarbeider blant anna med IBM, Nokia, Motorola, Macromedia, Canal+ Technologies og Ericsson. Hovudkvarteret ligg i Oslo, men selskapet har og kontor i Sverige, Kina, Japan, Sør-Korea, Polen, Tsjekkia, Taiwan, India og USA.

Opera jobbar i samarbeid med Nintendo for å skape ein integrert nettlesar til spelkonsollen Wii. Ein versjon av nettlesaren har allereie blitt utgjeven.

## Historie
Selskapet blei starta 30. august 1995 av Geir Ivarsøy og Jon Stephenson von Tetzchner. Ivarsøy og von Tetzchner var ein del av Telenor si utviklingsavdeling på Kjeller der dei utvikla ein nettlesar dei kalla *MultiTorg Opera*. Prosjektet blei skrinlagt av Telenor, men i 1995 fekk dei rettane til programvara og starta sitt eige firma for å vidareutvikle henne. Pr. mars 2008 har selskapet 510 tilsette, og avdelingar i fleire land.

Opera Software ASA blei børsnotert ved Oslo Børs med tickaren OPERA 11. mars 2004. Teikningskursen ved børsintroduksjon var 10,-&nbsp;NOK.

20. september 2005 annonserte Opera at dei ville fjerne reklamen frå nettlesaren og gjere han gratis. Opera var gratis å laste ned og bruke også før dette, men då vart det vist reklame øvst i nettlesaren om ikkje brukaren kjøpte ein lisens.

## Sjå òg
* Nettlesaren Opera
* Opera Mini

## Kjelder

## Bakgrunnsstoff
*
Bârsa

**Bârsa** er ei sideelv til Olt i Romania. Ho startar der elvane Bârsa Groșetului og Bârsa Tămașului renn saman. Fleire av sideelvane hennar heiter òg Bârsa, så for å skilje dei frå kvarandre vert hovudelva stundom kalla **Bârsa Mare**.

## Kjelder

* *Denne artikkelen bygger på «[[:en:Bârsa River (Olt)|Bârsa River (Olt)]]» frå , den 4. juli 2008.* 
** * oppgav desse kjeldene:*
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** Trasee turistice - județul Brașov http://www.e-calauza.ro/index.php?afiseaza=trasee-turistice-brasov
Trotuș

**Trotuș** er ei elv aust i Romania med utspring i Ciucfjella i Aust-Karpatane. Ho munnar ut i Siret etter å ha passert Comănești og Onești i Bacău fylke. Ho har ei total lengd på 162&nbsp;km.

## Kjelder

**Denne artikkelen bygger på «[[:en:Trotuş River|Trotuş River]]» frå ,  den 4. juli 2008.* 
*** oppgav desse kjeldene:*
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** Trasee turistice - județul Bacău http://www.e-calauza.ro/index.php?afiseaza=trasee-turistice-bacau
The Legend of Zelda

er namnet på ein serie eventyrspel laga av Shigeru Miyamoto og Takashi Tezuka, utvikla og publisert av Nintendo. Det første spelet kom ut i 1987 med namnet The Legend of Zelda . Dette er eit klassisk spel, der den helten Link skal redde den prinsesse Zelda frå den vonde Ganon.

## Spel

## Bakgrunnsstoff

*
Bjørnar

**Bjørnar** er eit mannsnamn av norrønt opphav, sett saman av bjørn og -ar, ei etternemning som tyder 'krigar' eller 'stridsmann'. Namnet er i slekt med namn som Bjørn og Bjarne.

Bjørnar har norsk namnedag den 8. desember. I 2008 var det litt over 4&nbsp;900 nordmenn som heitte Bjørnar. Namnet har vore ein del brukt sidan 1940, med ein topp i 1981, då 0,40 % av nyfødde gutar fekk namnet Bjørnar.

## Kjende namneberarar
* Bjørnar Andresen (1945-2004), norsk jazzmusikar
* Bjørnar O. Pettersen (f. 1953), ordførar i Tjeldsund
* Bjørnar Seppola (f. 1955), norsk forkjempar for kvensk kultur
* Bjørnar Valstad (f. 1967), norsk orienteringsløpar
* Bjørnar Teigen (f. 1971), norsk skodespelar
* Bjørnar Andersen (f. 1978), norsk hundekjørar
* Bjørnar Moxnes (f. 1981), norsk politikar
* Bjørnar Ustad Kristensen (f. 1982), norsk friidrettsutøvar
* Bjørnar Løberg (f. 1983), norsk programleiar
* Bjørnar Holmvik (f. 1985), norsk fotballspelar

## Annan bruk
* Bjørnar IL, eit tidlegare idrettslag som no er del av allianseidrettslaget Arna-Bjørnar. 

## Kjelder
* «Bjørnar» i *[[Store norske leksikon]]*

## Bakgrunnsstoff
*
Tor Mikkel Wara

**Tor Mikkel Wara** () er ein norsk politikar frå Framstegspartiet. Han vart vald inn på Stortinget frå Oslo i 1989. Frå 4. april 2018 til 15. mars 2019 var han justis-, beredskaps- og innvandringsminister i regjeringa Solberg.

## Bakgrunn
Wara er fødd i Karasjok i Finnmark. Faren var politimann.
## Karriere

Wara var nestleiar i Framstegspartiet frå 1991 til 1993, og vart rekna som Carl I. Hagen sin favoritt til å ta over formannskapet i partiet. Wara velde sjølv å gå ut av Framstegspartiet kort tid etter Bolkesjø-landsmøtet i 1993, men det er ikkje riktig at han var ein av dei som vart ekskludert på landsmøtet, som det av og til vert hevda. Han har i fleire år arbeidd som kommunikasjonsrådgjevar i Geelmuyden.Kiese, Madland&Wara, og seinare i Wara Consulting.
 
### Stortingskomitear
*1989&ndash;1993: medlem i Finanskomitéen

## Kjelder


## Bakgrunnsstoff
*Stortinget.no - Biografi
Bistrița ved Someș

**Bistrița** (ungarsk *Beszterce*) er ei elv i Romania i fylket Bistrița-Năsăud og regionen Transilvania. Ho vert stundom kalla **Bistrița Ardeleană**.

Nær byen Bistrița munnar ho ut i Șieu, ei sideelv til Someșul Mare.

Den øvre delen av elva, før ho renn saman med Bârgău i landsbyen Prundu Bârgăului vert ho lokalt òg kalla **Bistricioara**.

## Kjelder

* *Denne artikkelen bygger på «[[:en:Bistrița River (Someș)|Bistrița River (Someș)]]» frå ,  den 5. juli 2008.* 
** * oppgav desse kjeldene:*
* Administrația Națională Apelor Române - Cadastrul Apelor - București
* Institutul de Meteorologie și Hidrologie - Rîurile României - București 1971 
* Trasee turistice - Județul Bistrița http://www.e-calauza.ro/index.php?afiseaza=trasee-turistice-bistrita
Waking Up the Neighbours

**Waking Up the Neighbours** er eit album utgitt av Bryan Adams i 1991.

## Spor
# «Is Your Mama Gonna Miss Ya?» – 4:40
# «Hey Honey - I'm Packin' You In!» - (Adams/Lange/Russell/Scott) – 3:59
# «Can't Stop This Thing We Started» – 4:29
# «Thought I'd Died and Gone to Heaven» – 5:48
# «Not Guilty» – 4:12
# «Vanishing» – 5:03
# «House Arrest» - (Adams/Lange/Vallance) – 3:57
# «Do I Have to Say the Words?» - (Adams/Lange/Vallance) – 6:11
# «There Will Never Be Another Tonight» - (Adams/Lange/Vallance) – 4:40
# «All I Want Is You» – 5:20
# «Depend on Me» (Adams/Lange/Vallance) – 5:07
# «(Everything I Do) I Do It for You» - (Adams/Lange/Kamen) – 6:34
# «If You Wanna Leave Me (Can I Come Too?)» – 4:43
# «Touch the Hand» – 4:05
# «Don't Drop that Bomb on Me» – 5:58
Panjab i Pakistan

**Panjab** er den folkerikaste og tettast folkesette provinsen i Pakistan. Han ligg aust i landet, og utgjer størsteparten av det tidlegare riket Panjab. Den andre delen høyrer til India. Panjab grensar til Sindh i sør, Balochistan og Khyber Pakhtunkhwa i vest, Asad Jammu og Kashmir og Islamabad i nord, og dei indiske delstatane Panjab og Rajasthan i aust. Lahore er provinshovudstaden og den største byen, og ligg aust i provinsen.

Panjab har ei flatevidd på 205 344 km². Han er den andre største av dei fire regionane som utgjer Pakistan, etter Balutsjistan. Dei største talespråka i provinsen er panjabi, urdu og saraiki. Dei viktigaste skriftspråka er urdu og deretter engelsk.

## Geografi

I sør og aust består provinsen av sletteland rundt Indus og bielvene hennar. Dei fem elvane som har gjeve namn til Panjab – Beas, Ravi, Chenab, Sutlej og Jhelum – er alle bielver til Indus.

Mot nord går slettelandet over i eit bakkelandskap, som lengst i nordaust hever seg som eit forland til Himalaya. Panjab har også store ørkenområder - i søraust når landskapet inn i ørkenen Thar, og mellom elvene Indus og Jhelum ligg ørkenen Thal.

Provinsen ligg i grenseområdet for monsunklimaet, og har lite nedbør, bortsett frå lengst i nord.
Temperaturskilandane mellom sommar og vinter og mellom dag og natt er store. Middeltemperaturen i sletteområda ligg på over 30 grader om sommaren men berre litt over 10 grader om vinteren.

Dei gjev grunnlaget for eit fruktbart område som er storprodusent av kveite og bomull. Jordbruk er den viktigaste næringsvegen i provinsen. Panjab har likevel meir industri enn mange andre område i Pakistan, med produksjonav tekstilar, næringsmiddel, metall, maskinar og produkt som syklar, rickshawar, kirurgiske instrument og brunevarer.

## Folkesetnad

Viktige byar i provinsen er Bahawalpur, Faisalabad, Gujranwala, provinshovudstad og største by Lahore, Multan, Rawalpindi, Gujranwala, Rabwah, Sialkot og Taxila.

Over 99 % av innbyggjarane i pakistansk Panjab er muslimar, dei fleste sunni. Sufisme står sterkt her. Området har også små grupper parsarar, bahaiar, kristne, sikhar og hinduar. I provinsen finst fleire viktige stader for sikhane, mellom anna fødestaden til religionsstiftaren Guru Nanak, i Nankana Sahib.

Dei største folkegruppene (kastar) i provinsen er djat, radjput, arain, gudjar og awan.

## Kjelder

----

* *Denne artikkelen bygger på «[[:nb:Punjab (Pakistan)|Punjab (Pakistan)]]» frå , og «[[:en:Punjab (Pakistan)|Punjab (Pakistan)]]» frå  den 6. juli 2008. Delar av artikkelen bygger på «[[:sv:Punjab (Pakistan)|Punjab (Pakistan)]]» frå , den 6. juli 2008.* 

## Bakgrunnsstoff

*
Cibin

**Cibin** (tysk *Zibin*) er ei elv sentralt i Romania sør i Transilvania. Ho har utspring nær den høgaste fjelltoppen i Cindrelfjella (òg kalla Cibinfjella) i Dei sørlege Karpatane. Ho startar der dei to elvane Râul Mare og Râul Mic renn saman. Elva renn berre innanfor grensene til Sibiu fylke.

Ho er ei av dei viktigaste sideelvane til Olt, som ho munnar ut i nær Tălmaciu. Den totale lengda hennar er 82&nbsp;km.

Elva dannar ei senking (Sibiusenkinga), der byen Sibiu ligg. Nær fjella renn elva gjennom område Mărginimea Sibiului, som er kjend for sterke rumenske tradisjonar.

Dei største sideelvane til Cibin er
* Pârâul Negru nær Orlat, 
* Hârtibaciu nær Mohu
* Sadu nær Tălmaciu.

Det er bygd ein dam i elva nær Gura Râului som vert nytta til vasskraftproduksjon og som er den største drikkevasskjelda til Sibiu.

## Kjelder

* *Denne artikkelen bygger på «[[:en:Cibin River|Cibin River]]» frå , den 6. juli 2008.* 
** * oppgav desse kjeldene:*
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** Trasee turistice - județul Sibiu http://www.e-calauza.ro/index.php?afiseaza=trasee-turistice-sibiu
Colentina

**Colentina** er ei sideelv til Dâmbovița i Romania. Elva renn gjennom dei nordlege bydelane av București.

Det er danna 17 kunstige innsjøar langs elva. Den største av desse er Cernica på 3,6&nbsp;km².

## Kjelder

* *Denne artikkelen bygger på «[[:en:Colentina River|Colentina River]]» frå , den 6. juli 2008.* 
** * oppgav desse kjeldene:* 
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** ICPA - Comune vulnerabile - Județul Dâmbovița http://www.icpa.ro/comune_vulnerabile/Dambovita/Raport%20dambovita.pdf 
*** ICPA - Comune vulnerabile - Județul Ilfov http://www.icpa.ro/comune_vulnerabile/ilfov/Raport%20ilfov.pdf 
*** Trasee turistice - județul Dâmbovița http://www.e-calauza.ro/index.php?afiseaza=trasee-turistice-dambovita
*** Trasee turistice - județul Ilfov http://www.e-calauza.ro/index.php?afiseaza=trasee-turistice-ilfov

## Bakgrunnsstoff
Hârtibaciu

**Hârtibaciu** (tysk *Harbach*, ungarsk *Hortobágy*) er ei elv i Transilvania i Romania. Ho har utspring i Dei sørlege Karpatane og munnar ut i Cibin, som igjen er ei sideelv til Olt, nær Boița.

Kong Géza II av Ungarn let dei første transilvansk-saksiske kolonistane slå seg ned ved Hârtibaciu, og kalla dei *Harbach*. Saksarane grunnla mange byar langs elva, som Agnita med *Kirchenburgen*, eller festingskyrkjer.

## Kjelder

* *Denne artikkelen bygger på «[[:en:Hârtibaciu River|Hârtibaciu River]]» frå , den 6. juli 2008.* 
** * oppgav desse kjeldene:*
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** Trasee turistice - județul Brașov http://www.e-calauza.ro/index.php?afiseaza=trasee-turistice-brasov
*** Trasee turistice - județul Sibiu http://www.e-calauza.ro/index.php?afiseaza=trasee-turistice-sibiu
Kiliagreina

**Chilia-** eller **Kiliagreina** (rumensk *Braţul Chilia*; ukrainsk Кілійське гирло) er ei av greinene til Donau i Donaudeltaet. Ho er kalla opp dei to byane som ligg ved breidda, Kilia i Ukraina i nord, og Chilia Veche i Romania i sør.

Dei to andre hovudgreinene til Donau er Sulinagreina og Sfântu Gheorghe-greina.

Kiliagreina startar ved øya Ismail, og er 104&nbsp;km lang. Ved inngangen til deltaet fører Donau i snitt 6350 m³/s og Kiliagreina fører mellom 58 og 60 % av dette.

## Kjelder

* *Denne artikkelen bygger på «[[:en:Chilia branch|Chilia branch]]» frå , den 6. juli 2008.*
St. Georg-greina

**Sfântu Gheorghe-greina** eller **St. Georg-greina** er den sørlegaste greina av Donau i Donaudeltaet. Ho har ei kraftig meanderform og er ikkje egna til skipsfart. 

Dei to andre hovudgreinene til Donau er Kiliagreina og Sulinagreina. St. Georg-greina fører om lag 21,2 % av vatnet frå Donau gjennom deltaet. 

## Kjelder

* *Denne artikkelen bygger på «[[:de:St. Georg (Flussarm)|St. Georg (Flussarm)]]» frå , den 6. juli 2008.*
Verdscupen i sjakk

**Verdscupen i sjakk** eller **Chess World Cup** er namnet som Verdssjakkforbundet FIDE har gitt til fleire ulike sjakkturneringar. Turneringsform og betydning av desse turneringane har variert.

I 2000 og 2002 arrangerte FIDE "First Chess World Cup" og "Second Chess World Cup". Begge var større turneringar, men hadde ikkje noko direkte samband med Verdsmeisterskapen i sjakk. Både turneringane i 2000 og 2002 vart vunne av Viswanathan Anand. 

Sidan 2005 har ei anna turnering med same namn vore ein del av kvalifiseringa til Verdsmeisterskapen i sjakk. Turneringa har blitt halden anna kvart år, i 2005 og 2007, og ein ny turnering skal haldast i 2009. Turneringa er med 128 spelarar som spelar tvekampar to og to som utslagsturnering, ei cup-turnering. Turneringsforma er såleis den same som i Verdssjakkforbundet FIDE sine VM-turneringar i åra 1998-2004.

Verdscupen i sjakk i Khanty-Mansijsk 2005 kvalifiserte 10 spelarar til kandidatturneringa i sjakk for Verdsmeisterskapen i sjakk 2007. Ein av desse 10 var Magnus Carlsen, Noreg.

Verdscupen i sjakk i Khanty-Mansijsk 2007 kvalifiserte ein spelar, vinnaren Gata Kamsky, USA for neste steg i Verdsmeisterskapen i sjakk 2009, og dei tre neste til FIDE Grand Prix for 2008-2009: Alexei Shirov, Spania, Magnus Carlsen, Noreg og Sergej Karjakin, Ukraina.

Verdscupen i sjakk 2009 vil vere ein del av kvalifiseringa for 
Verdsmeisterskapen i sjakk 2011. Vinnaren av turneringa skal i 2010 spele mot vinnaren av FIDE Grand Prix 2008-2009 om kven som skal møte dåverande verdsmeister til VM-kamp i 2011.

## Fotnotar

* *Denne artikkelen bygger på «[[:en:Chess World Cup|Chess World Cup]]» frå , den 6. juli 2008.*
Sulinagreina

**Sulinagreina** er ei elv som dannar den midtre greina av Donau i Donaudeltaet. Greina fører om lag 18,8 % av vatnet frå Donau gjennom deltaet. 

Elva er utan store svingar og er djup nok for skipsfart. Stundom vert greina òg kalla Sulinakanalen. 

Dei to andre hovudgreinene i deltaet er Kiliagreina og Sfântu Gheorghe-greina.

## Kjelder

* *Denne artikkelen bygger på «[[:de:Sulinaarm|Sulinaarm]]» frå , den 6. juli 2008.*
Mara i Romania

**Mara** er ei sideelv til Iza i Romania. Den øvre delen av elva oppfor landsbyen Mara vert òg kalla **Valea Brazilor**.

Elva er 40&nbsp;km lang og renn heilt nord i landet.

## Kjelder

* *Denne artikkelen bygger på «[[:en:Mara River (Iza)|Mara River (Iza)]]» frå , den 6. juli 2008.* 
** * oppgav desse kjeldene:*
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** Capitolul 3 Apa http://www.arpmnv6.ro/Programe%20de%20aderare/Cap%203%20Reg%206%20NV%20Rap%202006.pdf
*** Trasee turistice - județul Maramureș http://www.e-calauza.ro/index.php?afiseaza=trasee-turistice-maramures
Vișeu

**Vișeu** nord i Romania er ei sideelv til Tisza. Ho har ei lengd på 77&nbsp;km og renn gjennom landsbyane Borșa, Moisei, Vișeu de Sus, Vișeu de Jos, Leordina, Petrova, Bistra, Valea Vișeului. I Valea Vișeului munnar elva ut i Tisza.

## Kjelder

* *Denne artikkelen bygger på «[[:en:Vișeu River|Vișeu River]]» frå , den 6. juli 2008.* 
** * oppgav desse kjeldene:*
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** Trasee turistice - județul Maramureș http://www.e-calauza.ro/index.php?afiseaza=trasee-turistice-maramures
Viseu

**Viseu** (uttalt ) er ein by og kommune i Centro-regionen i Portugal. Han er distriktshovudstad i Viseu-distriktet, og har 99&nbsp;274 innbyggjarar (2011).

Viseu har middelhavsklima, med gjennomsnittstemperaturar på 21,4 °C i den varmaste månaden (juli) og 6,9 °C i den kaldaste (januar), med maksimutemperatur i tidsrommet 1981-2010 på 40 °C i juli og minimumstemperatur på -8 °C i februar. Sidan Viseu ligg inne i landet har byen kaldare vintrar og større variasjon mellom natt- og dagtemperatur enn meir kystnære byar i nærleiken, som Castelo Branco.

## Kjelder

----
**Denne artikkelen bygger på «[[:en:Viseu|Viseu]]» frå ,  den 20. mai 2015.*  

## Bakgrunnsstoff
Nera i Romania

**Nera** (serbisk: Нера (Nera), ungarsk: *Néra*) er ei 124&nbsp;km lang elv i Romania og Serbia, og ei av sideelvane til Donau frå venstre.

## Romania
Nera spring ut i Semenicfjella, den austlegaste delen av regionen Banat sør for byen Reșița i Caraș-Severin fylke i Romania. Elva startar der dei to mindre elvane Nergana og Nerganița renn saman sør for fjelltoppen Piatra Grozbe. Ved landsbyen Borlovenii Vechi snur Nera sørvestover og renn mellom Semenic- og Banatfjella. Her mottar Nera Rudăria frå venstre og renn gjennom landsbyane Prilipeț, Dalboșeț og Moceriș, før ho når Șopotu-Nou, der ho brått snur nordvestover og rundt Semenicfjella. Ho renn så gjennom landsbyane Sasca Română, Sasca Montana, Slatina Nera og Naidăș, og frå her vert ho ei grenseelv mellom Romania og Serbia dei siste 27&nbsp;km av elva.

## Grenseelv
Som grenseelv renn Nera gjennom senkinga Bela Crkva (Belocrkvanska kotlina; kyrillisk: Белоцркванска котлина). Av busetnader på den rumenske sida finn ein Lescovița, Zlatița og Socol, og på den serbiske sida er det berre ein landsby ved sjølve elva, Kusić. Vračev Gaj ligg i nærleiken av elva og her snur elva sørover og munnar ut i Donau nær landsbyen Stara Palanka.

I den siste delen av elva er ho 20-40 meter brei med varierande djup. Elveleiet består hovudsakleg av grus, og renn over i fleire limanar fylt med gjørmete vatn.

Nera har eit nedslagsfelt på 1240&nbsp;km², som høyrer til Svartehavet. Elva er ikkje farbar.

## Kjelder

* *Denne artikkelen bygger på «[[:en:Nera River (Danube)|Nera River (Danube)]]» frå , den 6. juli 2008.* 
** * oppgav desse kjeldene:*
*** *Mala Prosvetina Enciklopedija*, Third edition (1985); Prosveta; ISBN 86-07-00001-2
*** Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971 
*** Trasee turistice - județul Caraș http://www.e-calauza.ro/index.php?afiseaza=trasee-turistice-caras
Târnava

**Târnava** (ungarsk *Küküllő*; tysk *Kokel*) er ei elv i Romania. Ho startar der elvane Târnava Mare og Târnava Mică renn saman i byen Blaj. Târnava munnar ut i Mureș etter 28&nbsp;km, nær byen Teiuș, men medrekna Târnava Mare er elva 249&nbsp;km lang.

Namnet Târnava er av slavisk opphav og kjem frå *trn*, som tyder «ryggrad».

## Kjelder

* *Denne artikkelen bygger på «[[:en:Târnava River|Târnava River]]» frå , den 6. juli 2008.* 
** * oppgav desse kjeldene:*
*** Administrația Națională Apelor Române - Cadastrul Apelor - București
*** Institutul de Meteorologie și Hidrologie - Rîurile României - București 1971
Mara

**Mara** kan visa til:

* Stader
** Mara på Sardinia i Italia
** Mara i Spania
** Mara i Tanzania
** Byen Mara i Sør-Afrika

* Elver
** Elva Mara i Italia
** Elva Mara i Romania
** Elva Mara i Afrika, renn gjennom Kenya og Tanzania
* Dyr 
** Gnagaren *Dolichotis patagonum*, også kjend som pampashare
* Vesen
** Gudinna Mara i slaviske mytologiar
** Guden Mara i hinduismen
** Demonen Mara i buddhismen
** Mara i europeisk folketru
* Folk
** Marafolk i Asia, i Nordaust-India og Vest-Burma
** Marafolk i Australia, ei aboriginargruppe
** Namnet Mara
Namnet Mara

**Mara** kan vera både slektsnamn og personnamn som kan brukast av begge kjønn. Det kan ha ulikt opphav. 

* Fiji: Mara er namnet på ein fijiansk klan som fleire herskarar er komne frå, til dømes Kamisese Mara.

* Irland: Namnet har mellom anna vore i bruk om den oppdikta irske kongen Fiachu Fer Mara, 'mann frå sjøen'. I irsk tradisjon har det gjeve etternamnet O'Mara, som seinare er blitt forenkla til Mara.

* Jødisk: Bibelfiguren No'omi brukte det hebraiske ordet Mara, som tyder 'bitter', som namn.

* Kristendommen:
Namnet kan vera avleidd av kristne namn som Markus eller Martin, som i ungarsk og tsjekkisk, eller, i til dømes bulgarsk, italiensk og kroatisk, som ein variant av Maria. Namnet Miriam, som Maria stammer frå, skal koma frå *marah*, 'opprørsk', eller *mara*, 'velfødd'.

## Kjende namneberarar
### Førenamn
* Mara Branković (ca. 1416-1487), serbisk prinsesse, gift med ottomansultanen Murad II
* Mara Santangelo, italiensk tennisspelar
* Mara Wilson (f. 1987), USA-amerikansk skodespelar
* Mara Yamauchi (f. 1974), britisk løpar

### Etternamn
* John Andrew Mara (1840-1920), kanadisk politikar og aktivist
* Gertrud Elisabeth Mara (1749-1833), austerriksk songar
* Kamisese Mara, (1920-2004), fijiansk høvding og president
* Lala Mara (1931-2004), fijiansk høvding og førstedame
* Finau Mara (f. 1960), fijiansk politikar

## Sjå òg
* Max Mara

## Kjelder
* *[[Catholic Encyclopedia]]*: «The Name of Mary»
* «Mara(873)» i Dictionary of American Family Names. Ed. Patrick Hanks. Oxford University Press, 2006. 6 July 2008

* *Delar av denne artikkelen bygger på «[[:en:Namnet Mara|Namnet Mara]]» frå , den 6. juli 2008.*
Bergen landdistrikt

**Bergen landdistrikt** vart oppretta som eigen heradskommune frå 1838 og gjekk inn i Bergen kommune i 1877.

Kommunen omfatta Domkirkens og Korskirkens landsokn, dvs. dei delane av hovudkyrkjesoknene i Bergen som låg utanfor sjølve bygrensa. Domkirkesoknet omfatta Møhlenpris, Nygård, Lungegården til Kalfaret, medan Korskirkesoknet hadde Sandviken som landsokn. Folketalet var 1381 i 1835 og 4883 i 1877.
Banat

**Banat** (rumensk *Banat*, serbisk Банат eller *Banat*, ungarsk *Bánát* eller *Bánság*, tysk *Banat*, slovakisk *Banát*, bulgarsk *Banát*) er ein geografisk og historisk region aust i Sentral-Europa. Den historiske regionen Banat er i dag delt mellom tre land: Den austlege delen ligg i Romania (fylka Timiș, Caraș-Severin, Arad og Mehedinți), den vestlege delen i Serbia (Serbisk Banat, hovudsakleg i Vojvodina, bortsett frå eit lite område i Sentral-Serbia) og ein liten nordleg del ligg i Ungarn (fylket Csongrád). Dei historiske grensene til regionen ligg langs dei tre elvane Mureș i nord, Tisza i vest og Donau i sør. 

I antikken var Banat ein del av kongeriket Dakia, og seinare, etter Trajan-krigane, den romerske provinsen med same namn. Under avartida på 400- og 500-talet slo serbarar seg ned i området. Fleire hundreår seinare kom det under Ungarn. Tyrkarane erobra regionen i 1526. I 1718 vart Banat austerriksk og fekk namnet *Temescher Banat*. Namnet *Banat* kjem truleg av den avariske fyrstetittelen *ban*. I 1867 vart Banat integrert i Kongeriket Ungarn (del av Austerrike-Ungarn).

Etter den første verdskrigen vart Banat delt: Fredsavtalen i Trianon av 4. juni 1920 fastslo at 18&nbsp;945 km² skulle gå til Romania, 9&nbsp;307 km² til Jugoslavia og 217 km² skulle verte i Ungarn.

Folkesetnaden i Banat var fram til 1944 svært blanda. Etter at Banat vart austerriksk fremma dei austerrikske herskarane katolsk (særleg tysk) innvandring i området. Nybyggjarane kom mellom anna frå Pfalz, Schwaben, Bayern, Hessen, Niederösterreich, Oberösterreich og Elsass, i tillegg til mindre mengder frå Frankrike, Italia og Spania. Dei tyskspråklege innbyggarane vart kalla *Banater Schwaben*. I tillegg til ungararar, rumenarar, serbarar og tyskarar fanst det òg slovakar, rutenarar og armenarar. Mange busetander aust i Banat var hovudsakleg busett av tyskarar og i Timișoara, den viktigaste byen i regionen, var tyskarane fram til den andre verdskrigen den største etniske gruppa. I det serbiske Vest-Banat forsvann den tyske minoriteten etter andre verdskrigen fullstendig, som følgje av flukt, deportasjon i russisk slavearbeid, utrydding, bortdriving og utvandring. I rumensk Banat vart ikkje innbyggjarane drive bort, men som følgje av av utvandring hovudsakleg frå 1960-talet til 1980-talet har talet på tyskarar i rumensk Banat vorte sterkt redusert, sjølv om stadnamn rundt provinshovudstaden Timișoara som Altringen, Bethausen, Gottlob, Johanisfeld, Lenauheim, Liebling, Nitzkydorf eller Gherman minner om den tyske historia i området.

## Kjelder

* *Denne artikkelen bygger på «[[:nb:Banat|Banat]]» frå , den 7. juli 2008.*
Valakiasletta

**Valakiasletta** eller **Den rumenske sletta** (rumensk *Câmpia Română*) ligg sør i Romania. Ho er ein del av den historiske regionen Valakia og grensar til Donau i aust, sør og vest og til Geticplatået i nord. Bucureşti, hovudstaden i Romania, ligg sentralt til på Den rumenske sletta. Mindre delar av sletta strekkjer seg inn i Bulgaria og Serbia, der ho vert kalla *[[Den donauske sletta i Bulgaria|Den donauske sletta]]*.

## Inndelingar frå aust til vest
I Romania er sletta delt inn i fem regionar og Donaudalen. 
* A. Oltenieisletta, ligg sør i Oltenia og er vidare delt inn i:
** *Blahniţei*
** *Băileştilor*
** *Romanaţilor*
* B. Olt-Argeş (mellom elvane Olt i vest og Argeş i aust):
** *Piteştiului*
** *Boianului*
** *Găvanu Burdea*
** *Burnazului*
* C. Bucureştilorsletta
** *Târgoviştei*
** *Ploieştilor*
** *Mizil*
** *Titu*
** *Gherghiţei*
** *Vlăsiei* (sjå òg Codrii Vlăsiei)
** *Câlnăului*
* D. Bărăgansletta
** *Bărăganul Călmăţuiului*
** *Bărăganul Ialomiţei*
** *Câlnăului*
** *Mostiştei*
* E. Den austlege sletta
** *Râmnicului*
** *Buzăului*
** *Brăilei*
** *Nedre Siretului*
** *Tecuciului*
** *Covurlui*
* Donaudalen
** Den eigentlege Donaudalen
** Dei oversvømte myrøyane:
*** *Insula Mare a Brăilei* eller *Balta Brăilei*
*** *[[Balta Ialomiţei]]*

## Elvar
* Neajlov
* Jiu
* Olt
* Vedea
* Argeş
* Dâmboviţa
* Mostiştea
* Ialomiţa
* Buzău

## Kjelder

* *Denne artikkelen bygger på «[[:en:Wallachian Plain|Wallachian Plain]]» frå , den 7. juli 2008.*
Valakia

**Valakia** (rumensk *Ţara Românească* eller «Det rumenske landet») er ein historisk og geografisk region i Romania. Det ligg nord for Donau og sør for Dei sørlege Karpatane. Valakia vert stundom referert til som *[[Muntenia]]*, men dette namnet gjeld òg eit større området der som Oltenia òg er ein del av.

Valakia vart grunnlagd som eit fyrstedøme tidleg på 1300-talet av Basarab I, etter eit opprør mot Karl I av Ungarn. I 1415, aksepterte Valkia Det osmanske riket sitt overherredøme over området. Dette varte til 1800-talet, sjølv om det var okkupert av Russland mellom 1768 og 1854. I 1862 slo Valakia seg saman med Moldavia (det andre donauske fyrstedømet og danna staten Romania. 

## Kjelder

* *Denne artikkelen bygger på «[[:en:Wallachia|Wallachia]]» frå , den 7. juli 2008.*
Dobrudsja

**Dobrudsja** (rumensk *Dobrogea*, bulgarsk *Добруджа*, tysk *Dobrudscha*) er ein historisk og geografisk region søraust i Romania og nordaust i Bulgaria mellom Donau og Svartehavet.

Området er ei fruktbar løss-slette. Folkesetnaden er svært blanda med rumenarar, bulgararar, tyrkarar, krimtatarar, sigøynarar og grekarar. Før den andre verdskrigen levde det òg mange jødar og tyskarar her.

## Kjelder

* *Denne artikkelen bygger på «[[:nb:Dobrudsja|Dobrudsja]]» frå , den 7. juli 2008.*
Dobrogea

**Dobrogea** er ein busetnad i den mindre bykommunen (*oraș*) Sîngera innanfor sektoren Botanica i hovudstaden Chișinău i Moldova. Dobrogea hadde 3&nbsp;268 innbyggjarar i 2004.

## Kjelder
### Referansar
Erdelj

**Erdelj** kan vise til:
* Erdelj i Generalski Stol, ein busetnad i kommunen Generalski Stol i Kroatia
* *Erdelj* (kyrillisk Ердељ), serbisk namn på Transilvania
Covurlui

**Covurlui** er ei slette i Galaţi fylke i Romania. Ho har ei høgd som varierer mellom 60 og 200 meter over havet. Namnet kjem frå elva Covurluielva og har kumansk opphav. Før den andre verdskrigen var Covurlui namnet på eit fylke, men det vart slått saman med Tecuci fylke for å danne det noverande Galaţi fylke.

## Kjelder

* *Denne artikkelen bygger på «[[:en:Covurlui|Covurlui]]» frå , den 7. juli 2008.*
Bărăgansletta

**Bărăgansletta** (rumensk *Câmpia Bărăganului*) er ei slette sør i sentrale område av Romania og ein del av Den rumenske sletta. Ho ligg sør for elva Călmăţui, ei sideelv til Donau. Området er eit jordbruksområde som hovudsakleg vert nytta til dyrking av korn. 

## Klima
Bărăgansletta har varme og tørre somrar og varmerekorden for heile Romania (44,5&nbsp;°C) vart sett ved Ion Sion på denne sletta. Vintrane er kalde og kan stundom verte råka av snøstormar kalla crivăţ. Dette har òg gjeve opphav til namnet på sletta, som kjem frå kumansk. Namnet tyder 'staden der snøstormen rasar'.

På grunn av klimaet er området rekna som ein av dei mest ugjestmilde områda i Romania og dei kommunistiske styresmaktene i Romania massedeporterte mange menneske her i 1950-åra. 

## Kjelder

* *Denne artikkelen bygger på «[[:en:Bărăgan Plain|Bărăgan Plain]]» frå , den 7. juli 2008.* 
** * oppgav desse kjeldene:*
*** Panait Istrati, *The Thistles of the Bărăgan*, Vanguard Press, New York, 1930
*** http://www.uihei.com/DeportedToTheBaragan1951-1956.htm , http://www.uihei.com/BaraganDeportation.htm  Walther Konschitzky, Peter-Dietmar Leber and Walter Wolf, *Deported to the Bărăgan 1951–1956*, Haus des Deutschen Ostens, Munchen, 2001
Wilkie Collins

**Wilkie Collins** () var ein engelsk forfattar som skreiv i viktoriatida. Han var ein av dei  mest lesne engelske forfattarane i si tid, og skreiv både noveller, romanar og skodespel. Det best kjende verket hans er *Kvinnen i hvitt* (*The Woman in White*), ein tidleg spenningsroman, og *Månestenen* (*The Moonstone*), som er rekna som den første engelske krimromanen.

## Kjelder

* *Denne artikkelen bygger på «[[:sv:Wilkie Collins|Wilkie Collins]]» frå ,  den 7. juli 2008.*
Bjelland

**Bjelland** er ein tidlegare norsk kommune i Vest-Agder fylke, og eit kyrkjesokn i Mandal prosti.

Namnet på kommunen og soknet kjem frå garden Bjelland, som har vore kyrkjestad sidan mellomalderen.

## Kommunesoge
Bjelland vart oppretta som eigen kommune i 1902. Før dette var Bjelland ein del av Bjelland og Grindheim kommune. 

I 1962 vart Bjelland slegen saman med Laudal og Øyslebø til den nye storkommunen Marnardal.

## Kjelder
* Dag Juvkam: «Historisk oversikt over endringer i kommune- og fylkesinndelingen», Statistisk sentralbyrå, 1999. s. 36-41

## Bakgrunnsstoff
* 
*
*
Eide i Granvin

**Eide** er ei bygd og ein tettstad i Voss herad i Hardanger i Vestland. Fram til 2020 var staden administrasjonssenter i tidlegare Granvin herad i Hordaland. 

Tettstaden har  og ligg på eidet mellom Granvinsvatnet og Granvinsfjorden, ein sidearm til Hardangerfjorden. 

På Eide ligg mellom anna Granvin barne- og ungdomsskule, sagbruket Granvin bruk, Jaunsen Gjestgjevarstad og museet Granvin bygdatun. 
Her finn ein òg ymse butikkar og kommunale tenestetilbod, og ungdomshuset Trudvang og Granvin idrettsplass.

Eide har frå lang tid attende vore eit trafikknutepunkt som trafikken mellom Hardanger og Voss har gått om. 
På slutten av 1800-talet var Eide ei mykje vitja hamn for turistbåtar, og det var hotell og gjestgjevarstad der. 
Turistane fór landevegen opp Skjervet og om Voss før dei reiste ned til Gudvangen ved Sognefjorden, der dei steig ombordatt båtar. 
Frå 1935 til 1988 var jarnbanen Hardangerbanen i drift mellom Voss og Eide.
Fylkesveg 7 går gjennom Eide på veg mellom Brimnes og Bergen, og vert kryssa av Riksveg 13, som går mellom Sandnes og Førde i Sunnfjord. 

## Bakgrunnsstoff

* Gamle fotografi frå Eide på nettstaden Galleri NOR (Nasjonalbiblioteket)
* Gamle fotografi frå Granvin på nettstaden fotogranvin.com
Dobrudsjaplatået

**Dobrudsjaplatået** (rumensk *Podişul Dobrogei*) er eit platå aust i Romania i regionen Dobrudsja. Det grensar til Donau i nord og vest, og til Donaudeltaet og Svartehavet i aust.

Middelhøgda til platået er rundt 200-300 meter over havet. Den nordlege delen er det høgaste området av platået og det høgaste punktet er Ţuţuiatu/Greci i Măcinfjella med ei høgd på 467 moh.

Klimaet er noko varmare og tørrare enn resten av Romania og derfor finn ein fleire planter frå Middelhavsområdet her.

Elvane Casimcea og Taiţa renn over platået frå vest til aust. Det er fleire innsjøar og nokre lagunar og dei viktigaste av desse er Oltina, Bugeac, Mangaliasjøen, Techirghiolsjøen, Siutghiol, Tasaul og Razim.

## Inndeling
Platået er vidare delt inn i 
* Măcinfjella
* Casimceaplatået
* Tulceaåsane
* Medgidiaplatået
* Negru Vodă-platået
* Oltinaplatået
* Istriaplatået

## Kjelder

* *Denne artikkelen bygger på «[[:en:Dobrogea Plateau|Dobrogea Plateau]]» frå , den 7. juli 2008.*
System of a Down

**System of a Down** (ofte referert til som **System** og forkorta **SOAD**) er eit amerikansk nu metal-/alternativ metal-band. Gruppa blei forma i 1995 i Glendale i California og har so langt gjeve ut fem album. Alle fire medlemmene er av armensk avstamning. Gruppa er kjend for å utrykkja sterke meiningar, mellom anna imot den USA-amerikanske krigen mot terrorisme. Gruppa har også vunne ein Grammy for songen *B.Y.O.B.* i 2006. Gruppa var inaktiv frå 2006 til 2011, då dei kom saman att for å halda konsertar.

## Album

## Bakgrunnsstoff

* Offisiell heimesida